氮

氮，又寫㲷，係元素一種，符號N，原子序號7，原子重量14.00672。佢密度0.0012506，溶點63.15K，沸點77.36K，熱容量有1.04，電負度有3.04。

響室溫之下，氮係一隻冇色，冇臭，冇味嘅氣體。佢佔地球大氣78.08%，性質唔活躍，多數以雙原子分子形式存。氮係生物組織同胺基酸嘅重要成份。好多工業化合物都有氮，好似亞摩尼亞、硝酸、山埃等等。

發現 
氮氣 1772年喺蘇格蘭愛丁堡由 D. Rutherford 發現。

1774年法國 A.L. 拉瓦錫起咗個名畀呢挺氣體，叫 azote，含義係「冇益於生命」。氮嘅英文名源自希臘文 nitre，「硝石」咁解。

分散 
分散喺全地球，地球大氣入便最多嘅氣體，佔大氣78%體積。

制備 
工業上經常用低溫分餾空氣嘅辦法嚟分開氮氣同氧氣。工業氮氣都用黑色鋼樽裝。

除低溫分餾外，喺工業上亦有用分子篩碳常壓再生法，嚟分離低純度嘅氮氣。

用途 
廉價嘅惰性保護氣，用於金屬煉制同埋高溫合成嗰陣嘅簡單保護性氛圍；高溫下用於合成氮化物。重有佢嘅化合物亦有用於農業，好似氮肥。液態氮有時用於冷卻。

非金屬